b"\n_START_ARTICLE_\nBuratinas (Italija)\n_START_PARAGRAPH_\nBuratinas (it. Burrattino)\xc2\xa0\xe2\x80\x93 antraeilis persona\xc5\xbeas kauk\xc4\x97 ital\xc5\xb3 teatre commedia dell\xe2\x80\x99arte, vienas i\xc5\xa1 dzani\xc5\xb3. Tai atstumtas meilu\xc5\xbeis, geras, sentimentalus, bet kvailokas ir bevalis tarnas; juokdarys. Buratinas buvo persona\xc5\xbeo Pedrolino variantas. Scenoje Buratinas nebuvo labai populiarus, tod\xc4\x97l buvo perkeltas \xc4\xaf l\xc4\x97li\xc5\xb3 teatr\xc4\x85, kur tiek i\xc5\xa1gars\xc4\x97jo, kad XVI a. pabaigoje buratinais (it. burattini) \xc4\x97m\xc4\x97 vadinti visas l\xc4\x97les marionetes (si\xc5\xablais valdomas l\xc4\x97les), kurios iki tol buvo vadinamos it. bagatelli ar fantoccini._NEWLINE_\xc5\xa0iuolaikin\xc4\x97je ital\xc5\xb3 kalboje Burattino rei\xc5\xa1kia 'marionet\xc4\x97; ant pla\xc5\xa1takos u\xc5\xbemaunama skudurin\xc4\x97 l\xc4\x97l\xc4\x97 medine galva'._NEWLINE_Vardas Buratinas buvusioje TSRS labai i\xc5\xa1populiar\xc4\x97jo po to, kai 1936\xc2\xa0m. buvo i\xc5\xa1leista A. Tolstojaus pasaka \xe2\x80\x9eAuksinis raktelis arba Buratino nuotykiai\xe2\x80\x9c (rus. \xd0\x97\xd0\xbe\xd0\xbb\xd0\xbe\xd1\x82\xd0\xbe\xd0\xb9 \xd0\xba\xd0\xbb\xd1\x8e\xd1\x87\xd0\xb8\xd0\xba, \xd0\xb8\xd0\xbb\xd0\xb8 \xd0\x9f\xd1\x80\xd0\xb8\xd0\xba\xd0\xbb\xd1\x8e\xd1\x87\xd0\xb5\xd0\xbd\xd0\xb8\xd1\x8f \xd0\x91\xd1\x83\xd1\x80\xd0\xb0\xd1\x82\xd0\xb8\xd0\xbd\xd0\xbe), nors ital\xc5\xb3 l\xc4\x97lininkai Rusijoje vaidindavo dar XVIII a. pabaigoje. Pasakos persona\xc5\xbeas yra i\xc5\xa1 med\xc5\xbeio i\xc5\xa1dro\xc5\xbetas berniukas Buratinas."